EVROPSKA KOMISIJA Bruselj, 27.9.2019 COM(2019) 434 final POROČILO KOMISIJE EVROPSKEMU PARLAMENTU IN SVETU o izvajanju pooblastila za sprejemanje delegiranih aktov, prenesenega na Komisijo v skladu z Uredbo (EU) št. 251/2014 Evropskega parlamenta in Sveta z dne 26. februarja 2014 o opredelitvi, opisu, predstavitvi, označevanju in zaščiti geografskih označb aromatiziranih vinskih proizvodov in o razveljavitvi Uredbe Sveta (EGS) št. 1601/91



Uredba (EU) št. 251/2014 Evropskega parlamenta in Sveta o aromatiziranih vinskih proizvodih 1.1.Uvod Uredba (EU) št. 251/2014 Evropskega parlamenta in Sveta določa pravila o opredelitvi, opisu, predstavitvi in označevanju aromatiziranih vinskih proizvodov ter zaščiti geografskih označb za aromatizirane vinske proizvode. V skladu s členom 4(2) se na Komisijo prenese pooblastilo za sprejemanje delegiranih aktov, da se določijo dovoljeni proizvodni postopki za pridobivanje aromatiziranih vinskih proizvodov, pri čemer se upoštevajo pričakovanja potrošnikov in proizvodni postopki, ki jih priporoča in objavi Mednarodni urad za vinsko trto in vino. V skladu s členom 28(1) se na Komisijo prenese pooblastilo za sprejemanje delegiranih aktov v zvezi z: (a)merili za razmejitev geografskih območij ter (b)pravili, omejitvami in odstopanji, povezanimi s proizvodnjo na razmejenih geografskih območjih. V skladu členom 28(2) se na Komisijo prenese pooblastilo za sprejemanje delegiranih aktov, s katerimi se določijo pogoji, pod katerimi lahko specifikacije proizvoda vključujejo dodatne zahteve poleg tistih iz točke (f) člena 10(2). V skladu s členom 28(3) se na Komisijo prenese pooblastilo za sprejemanje delegiranih aktov, da se določijo: (a)primeri, v katerih lahko en sam proizvajalec vloži vlogo za zaščito geografske označbe; (b)omejitve v zvezi z vrsto vlagatelja, ki lahko vloži vlogo za zaščito geografske označbe; (c)pogoji, ki jih je treba izpolnjevati v zvezi z vlogo za zaščito geografske označbe, preizkusom s strani Komisije, postopkom ugovora in postopki za spremembo in preklic geografskih označb; (d)pogoji, ki veljajo za čezmejne vloge; (e)datum predložitve vloge ali zahtevka; (f)datum, od katerega velja zaščita; (g)pogoji, pod katerimi se za spremembo šteje, da je manjša, kakor določeno v členu 24(2);

(h)datum, na katerega sprememba začne veljati; (i)pogoji v zvezi z vlogami za spremembe specifikacije proizvoda za geografsko označbo, zaščiteno po tej uredbi, in v zvezi z odobritvijo teh sprememb, kadar take spremembe ne pomenijo spremembe enotnega dokumenta iz točke (d) člena 10(1). V skladu s členom 28(4) se na Komisijo prenese pooblastilo za sprejemanje delegiranih aktov v zvezi z omejitvami glede zaščitenega imena. V skladu s členom 32(2) se na Komisijo prenese pooblastilo za sprejemanje delegiranih aktov, da se določijo: (a)narava in vrsta informacij, o katerih se uradno obvešča; (b)metode uradnega obveščanja; (c)pravila, povezana s pravicami dostopa do informacij ali informacijskih sistemov, ki so dani na voljo; (d)pogoji in sredstva objavljanja informacij. V skladu s členom 36(1) se zaradi olajšanja prehoda s pravil, določenih v Uredbi (EGS) št. 1601/91, na pravila, določena v tej Uredbi (EU) št. 251/2014, na Komisijo prenese pooblastilo, da po potrebi sprejme delegirane akte v zvezi s sprejetjem ukrepov za spremembo Uredbe (EU) št. 251/2014 ali odstopanje od nje, ki veljajo do 28. marca 2018. 1.2.Pravna podlaga Priprava poročila se zahteva v skladu s členom 33(2). V skladu z zadevno določbo se pooblastilo za sprejemanje delegiranih aktov iz člena 4(2), člena 28 ter členov 32(2) in 36(1) prenese na Komisijo za obdobje petih let od 27. marca 2014. Komisija pripravi poročilo o prenosu pooblastila najpozneje devet mesecev pred koncem petletnega obdobja. Prenos pooblastila se samodejno podaljša za enako obdobje, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja. 1.3.Izvajanje pooblastila Komisija je sprejela en delegirani akt na podlagi člena 4(2): Delegirano uredbo Komisije (EU) 2017/670 . Delegirani akt določa dovoljene proizvodne postopke za pridobivanje aromatiziranih vinskih proizvodov, pri čemer se upoštevajo pričakovanja potrošnikov in proizvodni postopki, ki jih priporoča in objavi Mednarodni urad za vinsko trto in vino. V skladu s Skupnim dogovorom glede delegiranih aktov je bilo v strokovni skupini za kmetijske trge izvedeno posvetovanje s strokovnjaki iz držav članic. Komisija je 31. januarja 2017 sprejela Delegirano uredbo (EU) 2017/670, o kateri sta bila uradno obveščena Evropski parlament in Svet. Evropski parlament in Svet Delegirani uredbi nista nasprotovala. Po izteku dvomesečnega roka je bila Delegirana uredba Komisije (EU) 2017/670 objavljena v Uradnem listu Evropske unije L 97 z dne 8. aprila 2017, veljati pa je začela 28. aprila 2017. Pooblastila iz člena 28 ter členov 32(2) in 36(1) se niso izvajala. Pooblastila iz člena 28 se niso izvajala, ker je treba po mnenju Komisije najprej končati postopke za potrditev obstoječih geografskih označb. Nato je Komisija glede na omejeno število registracij geografskih označb za aromatizirana vina v skladu z Uredbo (EU) št. 251/2014 predlagala , da bi moral za geografske označbe za aromatizirana vina veljati isti pravni okvir kot za druge kmetijske proizvode in živila. Pooblastila iz členov 32(2) in 36(1) se niso izvajala, ker po mnenju Komisije to ni bilo potrebno. Komisija v bližnji prihodnosti teh pooblastil ne namerava uporabiti, ni pa mogoče izključiti možnosti, da bo to morala storiti v prihodnje. 1.4.Sklep